বিজয় মালিয়া ও নীরব মোদিকে হাতে পাচ্ছে ভারত!

ওয়েব ডেস্ক : আর্থিক প্রতারণার মামলায় এবার বিজয় মালিয়া (Vijay Mallya) ও নীরব মোদিকে (Nirav Modi) হাতে পেতে চলেছে ভারত! সম্প্রতি তিহার জেলের (Tihar Jail) পরিদর্শন করে গিয়েছেন ব্রিটেনের একটি প্রতিনিধি দল। তার পর থেকে জল্পনা তুঙ্গে উঠেছে। ফলে বিশেষজ্ঞরা মনে করছে বিজয় মালিয়া, নীরব মোদিদের হাতে পেতে পারে নয়াদিল্লি।

এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, দিল্লির তিহার জেল (Tihar Jail) পরিদর্শনে এসেছিল ব্রিটেনের ক্রাউন প্রসিকিউশন সার্ভিসের এক প্রতিনিধি দল। জেল পরিদর্শন করে করে তারা সন্তুষ্ট হয়েছেন বলে জানানো হয়েছে প্রতিবেদনে। এমনকি ব্রিটেনের ওই প্রতিনিধি দলকে জেলের কর্তৃপক্ষের তরফে আশ্বাস দেওয়া হয়েছে, প্রয়োজনে জেলের ভিতরেই নতুন ‘এনক্লেভ’ তৈরি করা যেতে পারে। আর সেখানেই বিজয় মালিয়া (Vijay Mallya) ও নীরব মোদিকে (Nirav Modi) রাখা যাবে।

আরও খবর : জ্বলছে কিয়েভের সরকারি ভবন! ইউক্রেনে হামলার ঝাঁঝ বাড়াচ্ছে রাশিয়া!

এমনকি অভিযুক্তদের নিরাপত্তাও নিশ্চিত করা হবে জানানো হয়েছে তিহার জেরেল কর্মকর্তাদের তরফে। সব মিলিয়ে মনে করা হচ্ছে, ভারতের বিভিন্ন ব্যাঙ্কের সঙ্গে আর্থিক প্রতারনায় যুক্ত বিজয় মালিয়া ও নীরব মোদিকে হাতে পেতেই পারে নয়া দিল্লি।

উল্লেখ্য, বিজয় মালিয়ার (Vijay Mallya) বিরুদ্ধে ৯ হাজার কোটি টাকার আর্থিক প্রতারণার অভিযোগ রয়েছে। বিভিন্ন ব্যাঙ্ক থেকে তিনি এই ঋণ নিয়ে আর দেননি বলে অভিযোগ। প্রতারণার পরেই দেশ থেকে পালিয়ে ব্রিটেনে গিয়ে আশ্রয় নিয়েছিলেন তিনি। সম্প্রতি উদ্যোগপতি রাজ শামানির পডকাস্টে দেখা গিয়েছিল তাঁকে। সেখানে তিনি দাবি করেছিলেন, তিনি দেশ ছেড়েছেন, কিন্তু চুরি করেননি। এর পাশাপাশি ভারতীয় জেলগুলির বর্তমান অবস্থা নিয়ে ব্রিটেনের এক আদালতের রায়ের কথা মনে করান তিনি । সঙ্গে তিনি জানিয়েছিলেন, তাঁকে যদি বিচারপ্রক্রিয়ায় অংশ হিসাবে দেখা হয় তাহলে তিনি ভারতে ফিরতেই পারেন।

তবে বিজয় মালিয়াকে দেশে ফেরানো হয় কিনা, এখন সেটাই দেখার। অন্যদিকে পাঞ্জাব ন্যাশনাল ব্যাঙ্কে জালিয়াতির ঘটনায় দেশ ছেড়েছেন অন্য এক শিল্পপতি নীরব মোদী (Nirav Modi)। তাঁকেও দেশে ফিরিয়ে আনতেও চেষ্টা চালাচ্ছে নয়াদিল্লি।

দেখুন অন্য খবর :